মুক্তির মন্দির সোপানতলে
কত প্রাণ হলো বলিদান,
লেখা আছে অশ্রুজলে।

কত বিপ্লবী বন্ধুর রক্তে রাঙা,
বন্দিশালার ওই শিকল ভাঙা
তারা কি ফিরিবে আজ, সুপ্রভাতে
যত তরুণ অরুণ গেছে অস্তাচলে?
মুক্তির মন্দির সোপানতলে
কত প্রাণ হলো বলিদান,
লেখা আছে অশ্রুজলে।

যারা স্বর্গগত তারা এখনও জানে,
স্বর্গের চেয়ে প্রিয় জন্মভূমি
এসো স্বদেশব্রতের মহা দীক্ষা লভি
সেই মৃত্যুঞ্জয়ীদের চরণ চুমি।

যারা জীর্ণ জাতির বুকে জাগাল আশা
মৌন-মলিন মুখে জাগাল ভাষা
আজ রক্তকমলে গাঁথা, মাল্যখানি
বিজয়লক্ষ্মী দেবে তাদেরি গলে।
মুক্তির মন্দির সোপানতলে
কত প্রাণ হলো বলিদান,
লেখা আছে অশ্রুজলে।

গীতিকার :মোহিনী চৌধুরী
সুরকার :কৃষ্ণ চন্দ্র দে